วัดบ่อแก้ว (จังหวัดน่าน)

วัดบ่อแก้ว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ่อแก้ว อำเภอนาหมื่น จังหวัดน่าน ที่ดินที่ตั้งวัด มีเนื้อที่ 3 ไร่ 20 ตารางวา ที่ธรณีสงฆ์ จำนวน 1 แปลง มีเนื้อที่รวม 2 งาน 46 ตารางวา

วัดบ่อแก้วตั้งวัดเมื่อ พ.ศ. 2390 เดิมชื่อ วัดศรีมาราม ต่อมาได้เปลี่ยนชื่อตามหมู่บ้านบ่อแก้ว เป็นวัดบ่อแก้ว และได้รับพระราชทานวิสุงคามสีมา เมื่อวันที่ 7 พฤษภาคม พ.ศ. 2557 เขตวิสุงคามสีมา กว้าง 20 เมตร ยาว 40 เมตร  ต่อมามีพระเถระรูปหนึ่งนำพระบรมสารีริกธาตุมาบรรจุไว้ ชาวบ้านจึงเรียกชื่อว่า พระธาตุบ่อแก้ว

อาคารเสนาสนะ ประกอบด้วย อุโบสถ กว้าง 12 เมตร ยาว 24 เมตร เป็นอาคารคอนกรีตเสริมเหล็ก สร้างเมื่อ พ.ศ. 2505 อุโบสถหลังใหม่เป็นอาคารสีขาว มีลวดลายแกะสลักปูนปั้นประดับกระจกสีต่าง ๆ ศาลาการเปรียญ กว้าง 11 เมตร ยาว 21 เมตร เป็นอาคารคอนกรีตเสริมเหล็ก สร้างเมื่อ พ.ศ. 2534 กุฏิสงฆ์ จำนวน 2 หลัง เป็นอาคารคอนกรีตเสริมเหล็ก ศาลาบำเพ็ญกุศล กว้าง 8 เมตร ยาว 22 เมตร เป็นอาคารคอนกรีตเสริมเหล็ก สร้างเมื่อ พ.ศ. 2540 หอระฆัง 1 หลัง โรงครัว 1 หลัง เรือนรับรอง 1 หลัง ปูชนียวัตถุมีพระประธานประจำอุโบสถ ปางมารวิชัย ขนาดหน้าตัก กว้าง 60 นิ้ว สูง 90 นิ้ว พระประธานประจำศาลาการเปรียญ ปางมารวิชัย ขนาดหน้าตัก กว้าง 50 นิ้ว สูง 70 นิ้ว และพระพุทธรูปแก้วโบราณ มีอายุมากกว่า 400 ปีมาแล้วกรมศิลปากร. "วัดบ่อแก้ว" ระบบภูมิสารสนเทศ แหล่งมรดกทางศิลปวัฒนธรรม. (ออนไลน์). เข้าถึงเมื่อ 14 เมษายน 2567. เข้าถึงจาก http://gis.finearts.go.th/fineart/ 

รายนามเจ้าอาวาส
 พระครูสิรินันทคุณ พ.ศ. 2507–2522 
 พระสมุห์สมบูรณ์ ฉนฺทโก พ.ศ. 2523–2556
 พระอธิการธีรเมธ ธีรปญฺโญ พ.ศ. 2557–2561
 พระครูพิพิธนันทสาร พ.ศ. 2562–

อ้างอิง

หมวดหมู่:โบราณสถานในจังหวัดน่าน
บ่อแก้ว
หมวดหมู่:อำเภอนาหมื่น